Այդ օրից, ասում են, այնտեղ սկսել են արտասովոր բաներ կատարվել: Նախ առեղծվածային ձևով անհետացել են մոտակա ջրհորը նետված օդանավի բեկորները: Շիրիմին տեղադրված անմշակ տապանաքարին հայտնվել է երեք լուսանցույց ունեցող թռչող ափսեի փորագրանկարը: Ոչ ոք չգիտի՝ ո՞վ է այդ եզակի ստեղծագորոության հեղինակը: Ապացուցված փաստ է, որ գերեզմանի շուրջը՝ մի քանի մետր շառավղով, բուսականությունը սովորականից եռակի արագ է աճում: Հաստատվել է, որ այնտեղ երբեմն կարճ ժամանակով դեպի ձախ են շարժվում քարերն ու ավազը, ծառերի ճյուղերը, անգամ խոշոր հողագուղձերը: Շատ անգամ է նկատվել, որ գիշերները շիրիմի վրա հայտնվել է կապտավուն լույս, որը հողի մակերևույթից ոչ բարձր մի քիչ անշարժանալով՝ արագ վեր է սլանցել: Մարդիկ ասում են, թե արտերկրային քաղաքակրթության հանգուցյալ ներկայացուցչի հայրենակիցներն են այցի գալիս նրա շիրմին: